stanford-oval/wikipedia huggingface dataset:
Saku Salin
Elämä Pihlajakadulla > Nooalaiset-lahko, Miian katoaminen ja ihmissuhdedraamaa

Saku elätteli toivoa uudesta suhteesta Miian kanssa, mutta tämä kuitenkin sekosi erääseen uskonlahkoon oltuaan järkyttynyt ja surullinen Mikan kuolemasta. Myös Saku oli hetken aikaa mukana lahkon toiminnassa, mutta lahkossa vietettiin Miian ja Sakun häitä, hän päätti lähteä pois lahkosta, sillä ei ollut valmis menemään naimisiin. Lahkon johtaja, Toivo Karhu, sai aivopestyä Miian ja tämä lähti Toivon kanssa troolarilla pois Suomesta ja suorittaa lahkon rituaali, jossa Miian uskottiin kuolleen. Samaan aikaan kun Miian perhe ja Salinit surivat ”kuollutta” läheistään yrittäen saada myös Sakun uskomaan, ettei Miia ole enää elossa, lepuutti Miia hermojaan ulkomailla. Palattuaan Suomeen päätti Miia paljastaa myös muille lahkon jäsenille, millainen Toivo oikeasti on. Saku taas olisi halunnut aloittaa seurustelemaan Miian kanssa ja osallistui tämän mieleksi juoneen, jolla saada Toivo nalkkiin. Toivo poltti itsensä elävältä suoraan Miian, Sakun ja lahkolaisten silmien edessä uskoen, ettei tuli voita häntä. Miia joutui jälleen järkyttymään, joten hän halusi lähteä Lontooseen unohtakseen kaikki ikävät tapahtumat. Sakun oli aluksi tarkoitus lähteä mukaan, mutta Miia jätti Sakun Pihlajakadulle ja lähti Lontooseen sittenkin isoveljensä kanssa.
Sillä aikaa, kun Miia eleli tyytyväisenä Lontoossa, päätti Saku alkaa opiskella toden teolla, jotta hänestäkin tulisi jonain päivänä ylioppilas. Motivaationa opiskeluintoon oli mahdollinen matka Miian luo Lontooseen, mikäli opiskelut sujuisivat. Koulussa Saku tutustui Virpi Hurmeeseen, joka oli kiinnostunut Sakusta. He päätyivät kerran sänkyyn ja Virpi oletti heidän seurustelevan, vaikkei Saku ollutkaan vakavissaan hänen kanssaan. Virpi Hurme oli pidemmän aikaa ollut ihastunut Sakuun. Ihastuminen oli yksipuolista, eikä Saku huomannut Virpiä. Hän epäili Sakun olevan rakastunut Salinien vaihto-oppilaaseen Chiqi Lihin ja rupesi uhkailemaan tätä. Kun Saku pääsi selville siitä, Virpi pyysi anteeksi Chiqiltä. Todellisuudessa Saku oli ollut ihastunut Chiqiin silloin, kun tämä saapui Salineille, mutta he päättivät Chiqin tahdosta olla ainoastaan ystäviä. Miian palattua Lontoosta, hän näki Sakun halaamassa Virpiä rapussa. Saku sai selitettyä tilanteen Miialle, joka halusi aloittaa Sakun kanssa alusta, mutta sai harmikseen selville Chiqiltä, että Saku oli mennyt Virpin kanssa sänkyyn, vaikka Saku oli nimenomaan väittänyt, ettei mitään sellaista ollut tapahtunut. Lisäksi Miiaa Lontoossa ahdistellut Rami sekoitti kuvioita eikä Sakun ja Miian onnelle löytynyt tilaa.
Elämä Pihlajakadulla > Suhde Miian kanssa, Miian kuolema ja poistuminen sarjasta

Saku oli kyllästynyt hänen ja Miian on/off-suhteeseen, jossa onnea kesti parhaimmillaan muutaman päivän. Hän halusi toden teolla mennä eteenpäin ja Miian yrityksistä huolimatta ei ottanut kuuleviin korviinsa tämän ehdotuksia vakavasta suhteesta. Niinpä Saku päätyi harrastamaan seksiä Tupu-nimellä kutsutun tytön kanssa, jolla oli klamydia. Miia sai kuulla siitä ohimennen Tupun kavereilta ja yritti varoittaa Sakua, mutta Saku ei uskonut Miiaa. Tupu oli Sakulle kuitenkin vain yhden illan juttu ja sen jälkeen hän alkoi jälleen pohtia, olisiko hänellä sittenkin mahdollisuus vielä yrittää Miian kanssa. Miia ja Saku päätyivät lopulta kuitenkin yhteen puhuttuaan kaikki menneet asiat halki. Tosin Sakun saama tartunta Tupulta vaikeutti  suhteen alkua.  Lisäksi pian yhteenpaluun jälkeen Sakun oli lähdettävä armeijaan. Miialle todettiin Sakun poissa ollessa pahanlaatuinen aivokasvain eli syöpä, josta olivat johtuneet hänen huimaus- ja muistinmenetyskohtauksensa pitkin kevättä 2001. Saku palasi armeijansa päätyttyä viettämään aikaa yhdessä Miian, Ismon, Aamu ja Teemu Korhosen, Kallen ja tämän poikaystävän Kuisman kanssa Lappiin ja kertoi Miialle millaisia toiveita hänellä oli tulevaisuuden varalle. Näihin aikoihin Sakulle selvisi myös, että hänen pikkusiskokseen luulemansa Sofia onkin Aleksin tytär. Kuultuaan Hannan ja Aleksin salasuhteesta Saku raivostui. Hän ei voinut käsittää, kuinka he saattoivat sillä tavalla pettää Jukkaa. Tämä viilensi veljesten välit, mutta Sakun sen aikainen tyttöystävä Miia Laitela sai veljekset taas lähenemään ja lopulta Aleksi sai Sakun näkemään kantansa. Saku alkoi tuntea myötätuntoa Aleksia ja Hannaa kohtaan, eikä aikonut olla esteenä parin tulevaisuudelle.
Kaikkien tapahtumien keskellä Miia piilotteli salaisuutta kasvaimestaan Sakulta pitkään, kunnes uskalsi kertoa asiasta marraskuussa 2001 esitetyssä jaksossa Sakun epäiltyä Miian olevan raskaana Teemulle. Aluksi kasvain pieneni sädehoidoilla, mutta pienenemisen lakattua Miia päätti lopettaa hoidot, mitä Sakun oli hyvin hankala hyväksyä. Miia kuoli hautakiven mukaan 23. toukokuuta 2001, mutta televisiossa jakso esitettiin 17. tammikuuta 2002 jaksossa nimeltä Tunteellinen totuusleikki. Murtunut Saku aikoi jo omistaa elämänsä vähäosaisten auttamiseen ja muuttaa Intiaan avustustyöhön, mutta päätyikin lopulta lähtemään Norjaan kalastusalukselle. Maaritin palattua Pihlajakadulle keväällä 2007 hän kertoi Sakun muuttaneen Osloon rakkauden perässä.
Ulla Pia

Ulla Pia Nielsen (17. helmikuuta 1945 – 22. elokuuta 2020), taiteilijanimeltään Ulla Pia, oli tanskalainen laulaja. Ulla Pia aloitti uransa Kööpenhaminassa paikallisten orkestereiden solistina ja lauloi 1960-luvun puolivälissä jazzmuusikko Finn Zieglerin kanssa. Ulla Pia voitti Dansk Melodi Grand Prixin 1966 kappaleella Stop - mens legen er go ja valikoitui näin Tanskan edustajaksi saman vuoden Eurovision laulukilpailuun. Kansainvälisessä Eurovision laulukilpailussa hän sijoittui 14:nneksi 18 kilpailijan joukosta.
Muihin tunnetuimpiin Ulla Pian kappaleisiin kuuluivat Flower Power Tøj (1969) ja Karina (1971).
Ulla Pia kuoli syöpään 75-vuotiaana 22. elokuuta 2020.
Scott

Scott tarkoittaa muun muassa seuraavia:
Scott, Skotlannin klaani
Scott Sports, sveitsiläinen polkupyörävalmistaja
Lyle & Scott, skotlantilainen vaateyritys, joka valmistaa neulevaatteita
Scottin piirikunta, useita piirikuntia Yhdysvalloissa
Scott Air Force Base, Yhdysvaltojen lentotukikohta
Scottjoki, Yhdysvalloissa
876 Scott, asteroidi
HMS Scott (1917), Scott-luokan laivueenjohtaja
HMS Scott (1915) miinalaiva
HMS Scott (1938), tutkimusalus
Scott, kunta Kanadan Quebecissa
Scott, kunta Kanadan Saskatchewanissa
Scott, asutuskeskus Yhdysvaltojen Louisianassa
Scott, kaupunki Yhdysvaltojen New Yorkissa
Scott, usean kaupungin nimi Yhdysvaltojen Wisconsinissa
Scott City, usean kaupungin nimi Yhdysvalloissa
Sukunimi > Kuvitteellisia henkilöitä

Alan Scott, Vihreän Lyhdyn joukkoihin kuuluva supersankari DC Comicsin sarjakuvissa
Jason Lee Scott, punainen ranger ja ryhmänjohtaja Power Rangers -universumissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Scott”, voi hakea sivunnimihaulla, laajalla sivunnimihaulla tai tekstihaulla.
USS Boxer (LHD-4)

| USS Boxer |
| --- | --- |
 USS Boxer

Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  8. huhtikuuta 1991
Laskettu vesille:  28. elokuuta 1993
Palveluskäyttöön:  11. helmikuuta 1995
Tekniset tiedot
Uppouma:  40 500 t (max)
Pituus:  256 m
Leveys:  32,3 m (runko) 42,6 m (lentokansi)
Syväys:  8,1 m
Nopeus:  23 solmua
Miehistöä:  73 upseeria ja 1 009 miehistönjäsentä 1 894 merijalkaväen sotilasta
Aseistus
Aseistus:  2 × 21 siilon RAM-laukaisualusta 2 x RIM-7 Sea Sparrow 2 x Phalanx CIWS 4 x 25 mm Mk 38 Bushmaster -pikatykkiä 5 x .50 Mk 33 konekivääriä
USS Boxer (runkonumero LHD-4) on Yhdysvaltain laivaston Wasp-luokan maihinnousualus.
Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 8. huhtikuuta 1991. Se laskettiin vesille 28. elokuuta 1993 kumminaan rouva Becky Miller ja otettiin palvelukseen 11. helmikuuta 1995 ensimmäisenä päällikkönään Robert E. Annis.
Palvelus

Alus on palveluksessa 2012 San Diegon laivastotukikohdassa Kaliforniassa.
Salomon Kreander

Salomon Kreander (1755–1792) oli Turun Akatemian talousopin professori vuosina 1780–1792. Hän sai kuuluisalta Pehr Kalmilta vapautuneen viran vuonna 1780, mutta sairasteli ja kuoli 37-vuotiaana.
Pappissukuun kuulunut Kreander oli lahjakas opiskelija ja suoritti maisterin tutkinnon jo 20-vuotiaana. Talousopin dosentiksi hänet nimitettiin jo vuoden kuluttua tästä. Kreander oli aikalaiskirjojen mukaan maksanut velkaantuneen Pehr Kalmin velkoja, mistä palkinnoksi Kalm halusi Kreanderin seuraajakseen professoriksi. Kalmin kuoltua akatemian konsistori esitti kuitenkin häneltä vapautuneeseen virkaan ensimmäiselle ehdokassijalle kemian professori Pehr Adrian Gaddia, eikä edes asettanut Kreanderia ehdolle virkaan. Kreander ei kuitenkaan tyytynyt tähän, vaan valitti konsistorin päätöksestä, minkä seurauksena kuningas Kustaa III nimitti virkaan Kreanderin.
Kreanderin kuoltua hänen seuraajakseen professoriksi nimitettiin Carl Niclas Hellenius.
Shakki960

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Yksi mahdollisista 960:stä avausasemasta.
Shakki960 tai FischerRandom-shakki  on shakkivariantti, jonka kehitti entinen shakin maailmanmestari Bobby Fischer. Hän muokkasi Shuffle Chess -lajin tornitussääntöjä siten, että tornitus on mahdollista kaikista avausasemista. Laji julkistettiin alun perin 19. kesäkuuta 1996 Buenos Airesissa Argentiinassa. Fischerin tarkoitus oli luoda shakkivariantti, jossa luovuus ja lahjakkuus olisi tärkeämpää kuin shakkiavausten ulkoa opettelu ja analysointi.
Siinä on muuten normaalit säännöt, mutta upseerien paikat aloituksessa arvotaan. Molempien pelaajien upseerit ovat vastakkain. Kuninkaan pitää jäädä kuitenkin tornien väliin, jotta tornitus on mahdollista, ja lähettien on oltava erivärisillä ruuduilla.
Maailmanmestarit

Maailman shakkiliitto FIDE järjesti ensimmäisen Fischer Random Chess -nimeä kantaneen maailmanmestaruusturnauksen Norjassa vuonna 2019.
| # | Voittaja | Vuosi | Maa | Voittajan palkintosumma | Muut finaaliturnauksessa pelanneet | Lähde |
| --- | --- | --- | --- | --- | --- | --- |
| 1 | Wesley So | 2019 |  Yhdysvallat |  | Magnus Carlsen, Hikaru Nakamura, Fabiano Caruana, Jan Nepomnjaštši, Vidit Gujrathi, Pjotr Svidler, Alireza Firouzja, Vladimir Fedosejev |  |
| 2 | Hikaru Nakamura | 2022 |  Yhdysvallat | 150 000 $ | Magnus Carlsen, Wesley So, Jan Nepomnjaštši, Hjörvar Steinn Grétarsson, Vladimir Fedosejev, Matthias Blübaum, Nodirbek Abdusattorov |  |
Salainen käsky

| Salainen käsky |
| --- | --- |

Kirjailija:  Jorma Kurvinen
Kansitaiteilija:  Tomi Siukola
Kieli:  suomi
Genre:  sotaromaani
Kustantaja:  Otava
Julkaistu:  2001
Ulkoasu:  sidottu
Sivumäärä:  252
ISBN:  951-1-17665-X
Löydä lisää kirjojaKirjallisuuden teemasivulta
Salainen käsky on Jorma Kurvisen kirjoittama sotaromaani, joka julkaistiin vuonna 2001.
Juoni

Eletään vuotta 1941, jatkosodan alkua. Lappiin sijoitetut saksalaisjoukot ovat valmiina hyökkäämään Neuvostoliittoon. Suomalaisia pyydetään saksalaisten avuksi korpisotaan. Niinpä erään suomalaisen pioneerijoukkueen vänrikki ja joukkueenjohtaja Jussi Räikkönen pyytää vapaaehtoisia. Vapaaehtoiset saavat kahdenkymmenenyhden vuorokauden kuntoisuusloman ja osto-oikeuden saksalaisten kanttiiniin. Kuusi miestä saa paikan ja niinpä he lähtevät armeijalle pakko-otetulla Fordilla kohti Rovaniemeä. Sissiosasto muodostetaan ja tuhoamisretki alkaa. Kaikki menee lasketulla tavalla, mutta perillä miehille paljastetaan retken todellinen luonne.
Seven Churches

| Seven Churches Possessed |
| --- | --- | --- |

Studioalbumin tiedot
 Äänitetty : 1985
 Julkaistu: 16. helmikuuta 1985
 Tyylilaji: Death metal   Thrash metal
 Kesto: 39.27
 Levy-yhtiö: Relativity Records
Possessedin muut julkaisut
|   | Seven Churches 1985 | Beyond the Gates 1986 |
Seven Churches on Possessedin vuonna 1985 julkaistu debyyttialbumi. Se lasketaan usein yhdeksi alkuaikojen death metalin merkittävimmistä albumeista yhdessä mm. Deathin Scream Bloody Gore -albumin kanssa.kenen mukaan?
Kappaleet

The Exorcist – 4:51
Pentagram – 3:34
Burning In Hell – 3:10
Evil Warriors – 3:44
Seven Churches – 3:14
Satan's Curse – 4:15
Holy Hell – 4:11
Twisted Minds – 5:10
Fallen Angel – 3:58
Death Metal – 3:14
Kokoonpano

Jeff Becerra – laulu, basso
Larry LaLonde – kitara
Mike Torrao – kitara
Mike Sus – rummut
Aiheesta muualla

Seven Churches Discogsissa. (englanniksi)
Albumi Seven Churches Encyclopaedia Metallum -sivustolla (englanniksi)
UMPK
Aiheesta muualla

Russia's retro-fitted glide bombs launched out of air defences range (Forces News, 28.1.2024) (youtube.com)
Salainen operaatio

Salainen operaatio (engl. Black operation, monikkomuoto: 'Black operations', lyhenne Black Ops, sananmukaisesti 'mustat operaatiot') on tiedustelupalvelun, armeijan, poliisin tai muun turvallisuusorganisaation ei-julkinen teko.
Yhdysvaltain keskustelupalvelu CIA käyttää salaisista operaatioista nimeä Covert Action, "peitetty toiminta".
Salainen operaatio voi olla esimerkiksi vihollisen organisaation vakoilemista soluttautumalla, vihollisen vangeiksi joutuneiden vapauttamista, henkilön salakuljettamista pois vihollismaasta, strategisten kohteiden tuhoamista,
terroristin tai muun vihollisen surmaamista, salaa toimivan puolisotilaallisen tai sotilaallisen joukon kouluttamista jne.
Aiheesta muualla

Corke, Sarah-Jane: US Covert Operations and Cold War Strategy: Truman, Secret Warfare and the CIA, 1945-53.  Routledge, 2007.  (englanniksi)
Geraghty, Tony: Black Ops.  Pegasus Books, 2012.  ISBN 978-1-60598-289-2.  (englanniksi)
Seututie 212

Seututie 212 on Säkylästä Huittisiin johtava seututie. Tien pituus on 26 kilometriä. Tie on geometrialtaan hyvin mutkainen ja mäkinen, jonka myötä tielle tehtiin pieniä oikaisuja vuosina 2009–2010.
Tien kulku

Tie saa alkunsa Säkylästä, Rantatien päätepisteestä eli seututien 204 liittymästä, josta tie kulkee Vuorenmaan eteläpuolelle asti suorana ja loivamäkisenä. Tie jatkuu Köyliön Vuorenmaan kyläkeskuksen läpi, kunnes sen ohitettuaan tie kulkee päätepisteeseensä Huittisiin, kantatien 41 risteykseen asti, paljolti mutkitellen ja mäkiä myötäillen.
Aiheesta muualla

Kuvia tai muita tiedostoja aiheesta Seututie 212 Wikimedia Commonsissa
UPS Airlines

| UPS Airlines |
| --- | --- |

 IATA: 5X  –  ICAO: UPS 
Kutsukoodi:  UPS
Perustettu:  1988
Laivaston koko:  290
Kohteiden määrä:  728
Solmukohdat:  Louisvillen kansainvälinen lentoasema Muut solmukohdat Pohjois-Amerikka Philadelphian kansainvälinen lentoasema  Ontarion kansainvälinen lentoasema  Dallasin kansainvälinen lentoasema  Chicago-Rockfordin lentoasema  Miamin kansainvälinen lentoasema  John C. Munro Hamiltonin kansainvälinen lentoasema Aasia Hongkongin kansainvälinen lentoasema  Kuala Lumpurin kansainvälinen lentoasema  Shanghai Pudongin kansainvälinen lentoasema  Shenzhen Bao'anin kansainvälinen lentoasema Eurooppa Kölnin–Bonnin lentoasema  
Emoyhtiö:  United Parcel Service
Kotipaikka:  Louisville, Kentucky
Yhtiön sivut:  www.ups.com
UPS Airlines (IATA: 5X, ICAO: UPS, kutsukoodi: UPS) on yhdysvaltalaisen United Parcel Service -lähettiyrityksen omistama rahtilentoyhtiö. Sen solmukohta on Worldport-rahtikeskus Louisvillen kansainvälisellä lentoasemalla Kentuckyssa. Se oli vuonna 2015 lennettyjen rahtitonnikilometrien määrällä mitattuna maailman kolmanneksi suurin rahtilentoyhtiö FedEx Expressin ja Emirates SkyCargon jälkeen. Sen laivastoon kuuluu 290 konetta, joilla se lentää 728 kohteeseen ympäri maailman.
Historia

Vuonna 1907 perustettu United Parcel Service alkoi tarjota pakettien lentokuljetusta vuonna 1929. Tuolloin paketit lensivät vielä muiden lentoyhtiöiden matkustajakoneiden kyydissä. Wall Streetin pörssiromahdusta seuranneen laman ja vähäisen kysynnän vuoksi se lopetti lentokuljetusten tarjoamisen jo kaksi vuotta myöhemmin. Lentokuljetukset aloitettiin uudelleen vasta vuonna 1953, jolloin Yhdysvallat poisti kuljetusyhtiöiden säännöstelyn. Osana laajentuvaa toimintaansa UPS tarjosi kahden päivän pakettitoimituksia lentoteitse Yhdysvaltain itä- ja länsirannikon suurimpien kaupunkien välillä. Myös tällöin paketit kuljetettiin muiden lentoyhtiöiden koneilla.
Lentokuljetusten kysyntä lisääntyi 1980-luvulla. Lentoyhtiöiden säännöstelyn lopettamisen jälkeen monet lentoyhtiöt vähensivät lentojaan ja lopettivat reittejä. Varmistaakseen kuljetusverkostonsa kattavuuden UPS alkoi hankkia omia lentokoneita vuonna 1981. 1980-luvulla UPS alkoi tarjota myös seuraavan päivän toimituksia, ja vuonna 1985 Next Day -lentojen verkosto kattoi kaikki 50 osavaltiota ja Puerto Ricon. Samana vuonna UPS alkoi lentää Yhdysvaltain ja Euroopan välillä.
FAA myönsi UPS:lle lentoyhtiön toimintaluvan vuonna 1988, ja UPS Airlines aloitti virallisesti toimintansa seuraavana vuonna.
Laivasto

Laivaston keski-ikä huhtikuussa 2023 on 21,3 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A300F4-600R | 52 | — |  |
| Boeing 747-400F | 11 | — |  |
| Boeing 747-400BCF | 2 | — |  |
| Boeing 747-8F | 28 | — | Konetyypin suurin käyttäjä. |
| Boeing 757-200PF | 75 | — | Konetyypin ensimmäinen käyttäjä. |
| Boeing 767-300F | 73 | 27 | Konetyypin ensimmäinen käyttäjä. |
| Boeing 767-300ER/BCF | 5 | — |  |
| Boeing 767-300ER/BDSF | 4 | — |  |
| McDonnell Douglas MD-11F | 40 | — |  |
| Yhteensä | 290 | 27 |  |
Onnettomuudet

31. tammikuuta 1985: UPS Airlinesin Swearingen Expediter tuhoutui, kun lentäjä nosti Kentuckyn Londonissa pitkäksi menneen laskukiidon päätteeksi laskutelineet ylös ja kone liukui pitkin kiitotietä. Kukaan ei kuollut.
25. marraskuuta 1994: UPS Airlinesin lennon 732 pyrstö osui maahan koneen laskeutuessa Tulsaan. Boeing 757-200PF -kone vaurioitui, mutta se korjattiin. Kumpikaan lentäjistä ei loukkaantunut.
11. syyskuuta 1998: UPS Airlinesin lento 774 ajautui ulos kiitotieltä laskeutuessaan Houstoniin huonossa säässä. Boeing 767-300F -koneen toinen moottori irtosi, mutta se ja muut vauriot korjattiin. Kumpikaan lentäjistä ei loukkaantunut.
7. kesäkuuta 2005: UPS Airlinesin lennon 6971 lentäjä painoi koneen nokan liian nopeasti maahan koneen laskeutuessa Louisvilleen. Nokkapyörä romahti ja MD-11F-kone vaurioitui, mutta korjattiin. Kukaan ei kuollut.
8. helmikuuta 2006: UPS Airlinesin lennolla 1307 syttyi tulipalo sen lähestyessä Philadelphiaa. Douglas DC-8-71F laskeutui turvallisesti ja miehistö poistui koneesta, mutta tuli levisi ja tuhosi koneen.
3. syyskuuta 2010: UPS Airlinesin lento 6 syöksyi maahan Dubaissa, kun lentoa operoineen Boeing 747-400F -koneen rahtitilassa syttyi tulipalo. Molemmat lentäjät kuolivat.
22. maaliskuuta 2011: UPS Airlinesin lennon 797 pyrstö osui maahan miehistön keskeytettyä laskeutumisen ja lähdettyä uudestaan lentoon. Airbus A300F4-600R laskeutui turvallisesti, ja koneeseen tulleet vauriot korjattiin.
14. elokuuta 2013: UPS Airlinesin lento 1354 laskeutui liian matalalle, osui puihin ja syöksyi maahan lähestyessään Birminghamia. Airbus A300F4-600R -kone tuhoutui ja molemmat lentäjät kuolivat.
5. maaliskuuta 2016: UPS Airlinesin lennon 916 pyrstö osui maahan koneen laskeutuessa Albuquerqueen. Boeing 767-300ERF vaurioitui pahasti, mutta korjattiin.
6. kesäkuuta 2016: UPS Airlinesin lennon 61 miehistö keskeytti lentoonlähdön Soulista liian myöhään. Jäljellä oleva kiitotie ei riittänyt MD-11F-koneen pysäyttämiseen, päätyi ruoholle ja sen nokkapyörä romahti. Konetta ei enää korjattu.
UPS Airlinesin Boeing 727-100QC vuosina 1988–2003 käytössä olleessa värityksessä.
UPS Airlinesin Airbus A300-600F laskeutumassa Toronto Pearsonin kansainväliselle lentoasemalle.
UPS Airlinesin Boeing 747-400F laskeutumassa Hongkongin kansainväliselle lentoasemalle.
UPS Airlinesin Boeing 747-8F Hongkongin kansainvälisellä lentoasemalla.
UPS Airlinesin Boeing 757-200F Juan Santamarían kansainvälisellä lentoasemalla.
UPS Airlinesin Boeing 767-300F Louisvillen kansainvälisellä lentoasemalla.
UPS Airlinesin McDonnell Douglas MD-11F laskeutumassa Kölnin-Bonnin lentoasemalle.
Seututie 194

Seututie 194 eli Y-tie on tie, joka kulkee Mynämäen Pyheeltä Uudenkaupungin Lokalahdelle. Tie on laadultaan seututieksi erittäin suoraa ja loivamutkaista tietä, ja sen pituus on 19 kilometriä.
Y-tietä reunustavat pellot ja lukuisat metsäsaarekkeet, ja Himoisten kohdalta on näkymä Vehmassalmi-nimiselle merenlahdelle. Nimitys Y-tie tulee siitä, että seututie 196 haarautuu Uudenkaupungin suunnasta tultaessa  tähän tiehen ja Taivassaloon kulkevaan, samaa numerointia jatkavaan tieosuuteen.
Historia

Alkuperäisten 1950-luvun suunnitelmien mukaan tien oli tarkoitus kulkea Uudenkaupungin rataa sivuten, mutta tielinjauksesta ei aikoinaan päästy sopuun. Tien tarvetta perusteltiin paikallisella kivi- ja kemianteollisuudella ja maalaisten asioinnilla Uudessakaupungissa.
Lopulta Y-tie kuitenkin valmistui nykyisen linjauksensa mukaisesti vuonna 1972. Se korvasi Vehmaan pääväylänä aiemman, Mynämäen kirkonkylän kautta kiertäneen reitin, joka oli ollut osa Suurta Postitietä. Y-tie paransi uusikaupunkilaisten ja lokalahtelaisten liikenneyhteyksiä Turkuun huomattavasti, sillä enää ei tarvinnut kiertää mutkaisten sivuteiden kautta.
Tien kulku

Y-tie alkaa Pyheeltä Kustavintien risteyksestä, minkä jälkeen se jatkuu lähes viivasuorana noin viisi kilometriä. Näiden jälkeen tie sivuaa Vehmaan kuntakeskuksen asuinalueita. Kuntakeskuksen jälkeen Y-tie kohtaa yhdystien 1953 risteyksen, minkä jälkeen se ohittaa yhdystien 1954 ja Kirkkotien risteyksen. Tie ohittaa tämän jälkeen Kirkkojärven ja Himoisten alueet. Himoisissa tie ohittaa yhdystien 1955 risteyksen ja jatkuu noin neljä ja puoli kilometriä. Tämän osuuden päätyttyä Y-tie saapuu lopuksi seututien 196 risteykseen Lokalahden keskustan läheisyyteen.
Sally Gunnell

| Mitalit> Maa:   Yhdistynyt kuningaskunta.Naisten yleisurheilu. Olympialaiset  | Mitalit> Maa:   Yhdistynyt kuningaskunta.Naisten yleisurheilu. Olympialaiset  | Mitalit> Maa:   Yhdistynyt kuningaskunta.Naisten yleisurheilu. Olympialaiset  | Maa:   Yhdistynyt kuningaskunta> Naisten yleisurheilu. |
| --- | --- | --- | --- |
|  Kultaa | Barcelona 1992 | 400 m aj |  |
|  Pronssia | Barcelona 1992 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 1993 | 400 m aj |  |
|  Hopeaa | Tokio 1991 | 400 m aj |  |
|  Pronssia | Stuttgart 1993 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1994 | 400 m aj |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Haag 1989 | 400 m |  |
Gunnell (1995)
Sally Jane Janet Gunnell (s. 29. heinäkuuta 1966 Chigwell, Essex) on brittiläinen yleisurheilija. Uransa pituushyppääjänä ja viisiottelijana aloittanut Gunnell siirtyi sittemmin pikajuoksun kautta lopulliseen päälajiinsa 400 metrin aitoihin.
Sally Gunnell voitti 400 metrin aitojen olympiakultaa Barcelonassa 1992. Seuraavana vuonna hän teki maailmanennätyksen 52,74 voittaessaan maailmanmestaruuden Stuttgartissa. Hänet valittiinkin sekä vuoden 1993 naisyleisurheilijaksi että eurooppalaiseksi naisyleisurheilijaksi. Vuonna 1994 Gunnell voitti kultaa sekä Euroopan mestaruuskilpailuissa Helsingissä että Kansainyhteisön kisoissa Kanadan Victoriassa.
Hän lopetti uransa vuonna 1997 akillesvaivojen vuoksi.
Saavutukset > Olympialaiset

Barcelona 1992
kultaa 400 m aidat
pronssia 4 × 400 m
Saavutukset > MM-kilpailut

Tokio 1991
hopeaa 400 m aidat
Stuttgart 1993
kultaa 400 m aidat
pronssia 4 × 400 m
Saavutukset > EM-kilpailut

Helsinki 1994
kultaa 400 m aidat
Saavutukset > Sisäratojen EM-kilpailut

Haag 1989
kultaa 400 m
Saavutukset > Kansainyhteisön kisat

Edinburgh 1986
kultaa 100 m aidat
Auckland 1990
kultaa 400 m aidat
hopeaa 100 m aidat
Victoria 1994
kultaa 400 m aidat